Béke, szabadság - Ünnepi megemlékezés Kolozsváron
2022-03-15 10:00 - 20:00 UTC | Kolozsvár
Március 15-i ünnepi megemlékezés a belvárosban 10:00 órától kezdődik a Kolozsvári Protestáns Teológia Intézete előtt kezdődik gyülekezéssel és kokárdatűzéssel. Az ünneplő tömeg a ezután a Deák Ferenc utcai Bem József emlékműhöz vonul, ahol koszorúzással hajt fejet az egykori tábornok emléke előtt. A felvonulást 12:00 órától ökumenikus istentisztelet követi a felújított Szent Mihály templomban. Majd a napot 13:00 órától az Egyetem utcában zárjuk, ahol rövid ünnepi program és koszorúzással ér véget a belvárosi ünnepség.
Részletes program:
Március 13. (vasárnap)
13:00 – Istentisztelet
Helyszín: Belvárosi Unitárius templom
Szervező: Belvárosi Unitárius Egyházközség
Március 14. (hétfő)
16:00 – Történészek a magyar forradalomról és szabadságharcról
Helyszín: shorturl.at/blyCV
Szervező: Babeș–Bolyai Tudományegyetem
Március 15. (kedd)
Béke, szabadság – Ünnepi megemlékezés Kolozsváron
10:00 – Gyülekezés a kolozsvári Protestáns Teológia Intézete előtt
12:00 – Ökumenikus istentisztelet a Szent Mihály templomban
13:00 – Ünnepi megemlékezés a volt Biasini szálló előtt.
Március 15. (kedd)
15:00 – Koszorúzás a Szamosfalvi Honvéd Emlékműnél
Helyszín: Szamosfalvi Honvéd Emlékmű
Szervező: Szamosfalváért Egyesület
Március 15. (kedd)
17:00 – A világ legnagyobb kokárdája, március 15-i megemlékezés.
Helyszín: Mátyás Király utca, Mátyás király szülőháza előtti tér.
Szervező: Kolozs Megyei Magyar Diáktanács
Program: az ifjúság egy verses, zenés előadással készül a március 15-i eseményekre emlékezve, ahol bemutatják majd a világ legnagyobb kokárdáját is, amelyet saját kezűleg készítettek el.
Március 15. (kedd)
18:00 – Forradalom – sokszorosítva. Az Ampelopsis Versszínház minielőadása. Szereplők: Diktátor: Szilágyi Gabriella; I. bárd: Tamás Lehel; II. bárd: Széman Emese Rózsa; III. bárd: Tamás Csilla; Narrátor/Szekus: Darabont Csenge.
Helyszín: High Life Chillout Café, Főtér 18/5.
18:15 – Erdély és erdélyiség forradalmaink tükrében. Megemlékező beszélgetés Benkő Levente történésszel, a Művelődés folyóirat főszerkesztőjével Erdély forradalmairól ’48-tól ’90-ig. A beszélgetés keretében megtekinthető az EMKISZ Szemelvények az erdélyi ’48-as forradalom történéseiből és Könyv, gyertya és néma csend – harminc éve volt a Fekete március c. kiállítása.
Helyszín: High Life Chillout Café, Főtér 18/5. Szervező: Erdélyi Magyar Közművelődési Egyesület Ifjúsági Szervezete és Ampelopsis Versszínház. További részletek az eseménynél az EMKISZ és az Ampelopsis facebook-oldalán: https://www.facebook.com/events/1117747702412725

Március 15. (kedd)
19:00 – A Magyar Nemzeti Filharmonikus Zenekar ünnepi hangversenye
Helyszín: Kolozsvári Magyar Opera
Szervező: Magyarország Kolozsvári Főkonzulátusa

GYÖRKÖS 100 | Györkös Mányi Albert metszetei
2022-03-24 18:30 - 20:00 (Europe/Bucharest) | Kolozsvár
GYÖRKÖS 100 címmel kiállítás- és rendezvénysorozatot szervez az EMKE Kolozsváron működő Györkös Mányi Albert Emlékháza, névadójának, a zenetanár-festőművész születésének 100. évfordulóján, a Liszt Intézet Sepsiszentgyörgy partnerségével.
Az emlékév célja, hogy az alkotó teljes életművét árnyalatok és művészettörténeti elemzések tükrében mutassuk be és ismertessük meg. Egyszerre legyenek jelen Györkös Mányi világának népszerű és ismert alkotásai, de törekszünk arra is, hogy eddig ismeretlen árnyalatait és variációit is bemutassuk.
AZ EMLÉKÉV MÁSODIK ESEMÉNYÉN a Polis Könyvkiadó gondozásában 2021-ben megjelent, GYÖRKÖS MÁNYI ALBERT GRAFIKÁI című albumot mutatjuk be a Györkös-házban (Kolozsvár, Republicii/Majális u. 5.) 2022. MÁRCIUS 24-ÉN, CSÜTÖRTÖKÖN, 18:30 ÓRAKOR.
A közönség egyúttal megtekintheti A MŰVÉSZ FAMETSZETEIBŐL ÉS FADÚCAIBÓL VÁLOGATOTT KIÁLLÍTÁSt, amelyet eredetileg 2020 nyarán mutattunk be Forró Ágnes képzőművész szakkurátorságával.
Az eseményen felszólalnak: KÓS KATALIN, a Györkös Mányi Albert Emlékház vezetője és programszervezője, a Györkös-hagyaték gondnoka, SZEBENI ZSUZSANNA színháztörténész, a Liszt Intézet Sepsiszentgyörgy vezetője, DÁNÉ TIBOR KÁLMÁN, az EMKE korábbi elnöke.
A kiállítás megtekinthető 2022. április 17-ig.
Szeretettel várunk mindenkit!
***
A GYÖRKÖS 100 rendezvénysorozat fő támogatói: Bethlen Gábor Alapkezelő Zrt., Liszt Intézet Sepsiszentgyörgy, Nemzeti Kulturális Alap, Communitas Alapítvány, Magyar Művészeti Akadémia
Együttműködő intézmények és személyek: Kolozsvári Művészeti Múzeum, Maros Megyei Múzeum, Erdélyi Magyar Művészeti Központ, Erdővidék Múzeuma, tordaszentlászlói református egyházközség és Művelődési Ház, Györkös Mányi Albert Emlékház Egyesület, Tóth Klára, Tóth Orsolya, Dáné Tibor Kálmán, valamint azon belföldi és külföldi személyek és intézmények, akik felajánlották a tulajdonukban lévő Györkös Mányi-festményeket a kiállításokra.

Kettős könyvbemutató
2022-03-31 18:00 - 20:00 (Europe/Bucharest) | Kolozsvár
A BBTE kolozsvári Magyar Történeti Intézete tisztelettel meghívja Önt kettős könyvbemutatójára.
Erdélyi Évszázadok. A kolozsvári Magyar Történeti Intézet Évkönyve VI. Oktatás Erdélyben – az elmélettől a gyakorlatig, a középkortól a 20. századig. Felelős szerk. Lupescu Makó Mária. Egyetemi Műhely Kiadó, Kolozsvár, 2021.
Bemutatja: dr. Gidó Attila történész, a kolozsvári Nemzeti Kisebbségkutató Intézet osztályvezetője.
P. Kovács Klára: A Szamos menti új vár. Szamosújvár a 16–19. században. Martin Opitz Kiadó, Budapest, 2019.
Bemutatja: dr. Szőcs Péter Levente régész, a Szatmár Megyei Múzeum igazgatója.
Az esemény házigazdája dr. Rüsz-Fogarasi Enikő egyetemi professzor, a BBTE Történelem és Filozófia Kar dékánhelyettese.
Helyszín: Történeti Intézet, Ferdinand Aula, Kolozsvár, Napoca (Jókai) utca, 11 szám.
Időpont: 2022. március 31., csütörtök, 18 óra
A könyvbemutató online is követhető.

Keresztút Áron püspökkel - a Szent Cecília Kórus koncertje
2022-04-09 19:00 - 20:00 (Europe/Bucharest) | Szent Mihály-templom, Főtér, Kolozsvár, Kolozs, Románia
Április 9-én (szombaton) 19 órától a felújított, kolozsvári Szent Mihály-templomban ad koncertet a Szent Cecília Kórus (Potyó István művészeti vezető dirigálásával), Keresztút Áron püspökkel címmel.
Az egyházzenei áhítat 14 stációt, 14 elmélkedést, azaz 14 kórusművet foglal magába – Kodály Zoltán, Orbán György, Kocsár Miklós, Deák-Bárdos György, Horváth Márton Levente, Felice Anerio, Ola Gjeilo, Antonio Lotti és Rihard Dubra műveinek megszólaltatásával.
Közreműködik Laczkó Vass Róbert.

A belépés ingyenes.

A Kincses Kolozsvár Egyesület és az Auris Művészeti Ügynökség a magyar történelmi egyházak és a magyar kormányzat támogatásával nagyszabású Egyházzenei Fórumot szervez augusztus 13-17. között Kolozsváron – a Kolozsvári Magyar Napok társrendezvényeként. A hangversenyekből és liturgikus eseményekből álló eseménysorozat célja az utóbbi ötven év kiemelkedő egyházi zeneműveinek bemutatása, a magyar templomok zenei életének, a templomi szolgálatot vállaló muzsikusok működésének támogatása szerte a Kárpát-medencében. E nagyszabású eseményt megelőzve és azt felvezetendő kerül sor a Szent Cecília Kórus koncertjére.
Kevesebb jelenjen meg

A Szent Efrém Férfikar hangversenye Kolozsváron
2022-04-10 17:00 - 19:00 (Europe/Bucharest) | Kolozsvári evangélikus-lutheránus templom, Kossuth Lajos (Bulevardul 21 Decembrie 1989) 1. szám, Kolozsvár, Kolozs, Románia
Április 10-én (vasárnap) 17 órától a tavalyi Kolozsvári Magyar Napokon már bemutatkozott, világszerte ismert Szent Efrém Férfikar hangversenyén vehetnek részt az érdeklődők az evangélikus-lutheránus templomban.
A Bubnó Tamás művészeti vezető irányításával működő és alkotó formáció kolozsvári koncertjének műsorában egyházzenei énekek, megzenésített versrészletek és motetták is szerepelnek.

A belépés ingyenes!

Műsoron:
Gloria laus – Virágvasárnapi bevonulás – Bubnó Tamás feld.
Csíky Boldizsár: Pro pace – Janus Pannonius versére
Sáry László: Énekeljetek az Úrnak – hatszólamú zsoltárkánon
O Măicută sfântă – Bubnó Márk feld.
Kelemen László: Né, hogy leng egy nagy ház
Demény Attila: Áhitatok – Visky András versére (részlet)
Kodály Zoltán: Huszt – Kölcsey Ferenc versére
Szőnyi Erzsébet: Sicut cervus – motetta
Szokolay Sándor: Agnus Dei a Férfikari miséből
Dobszay Meskó Ilona: Rorate caeli
Dukay Barnabás: Szívmagasságban menny és föld
Bubnó Tamás: Boldogasszony anyánk
Liszt Ferenc: Anima Christi sanctifica me

A Kincses Kolozsvár Egyesület és az Auris Művészeti Ügynökség a magyar történelmi egyházak és a magyar kormányzat támogatásával nagyszabású Egyházzenei Fórumot szervez augusztus 13-17. között Kolozsváron – a Kolozsvári Magyar Napok társrendezvényeként. A hangversenyekből és liturgikus eseményekből álló eseménysorozat célja az utóbbi ötven év kiemelkedő egyházi zeneműveinek bemutatása, a magyar templomok zenei életének, a templomi szolgálatot vállaló muzsikusok működésének támogatása szerte a Kárpát-medencében. E nagyszabású eseményt megelőzve és azt felvezetendő kerül sor a Szent Efrém Férfikar koncertjére partnerségben a Romániai Evangélikus-Lutheránus Egyház Kolozsvári Egyházközségével.

Művészek a kamera fókuszában - Magyar fotósok és filmesek fényképei
2022-05-16 - 2022-06-05 | Bánffy-palota, Főtér 30, Kolozsvár, Kolozs, 400000, Románia
A 12 fotográfus mindegyike a magyar fotótörténet rangos képviselője, csakúgy, mint a megörökített képzőművészek, akik között találhatók Magyarországon és külföldön élők egyaránt, miként a fotókon alkotás közben vagy beállított műtermi pózban ábrázolt képzőművészek között is. Fél évszázad négy generációja jelenik meg a falakon úgy a fotósok mint a festők, szobrászok, grafikusok, médiaművészek életkorát tekintve: a legkorábbi 1964-ből, a legutóbbiak 2020-ból.
A kolozsvári kiállításra 25 alkotó munkáit választottuk ki: olyan filmesek fotóit, akik az ötvenes-hatvanas években, a modernizmussal pályára lépő nagy nemzedék tagjai voltak, és fotográfiai munkásságuk már több kiállítás és album tárgyát adta.
Kurátor: Szegő György
Társkurátor: Gelencsér Gábor

Hamlet
2022-05-29 19:00 - 21:30 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Hamletet egyszerre támadja meg a kora modernitás nagy projektuma, azaz a személyesen megélt és közvetlen hit lehetősége, valamint a királyi hatalom isteni eredetébe vetett súlyos kétely. Claudiust olyan erős és közvetlen szavakkal írja le mint a királyság gyakorlásához méltatlan embert, hogy az öreg Hamlet erőszakos halála az Isten-halállal és a megújító feltámadás lehetetlenségével válik azonossá: „S egy oly király, kihez e mostani: / Hyperion mellett szatir…”
Visky András
Bővebben https://bit.ly/HamletHuntheater

Seymour – Csak véletlenül kerültem ide
2022-05-30 20:00 - 21:30 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Öt „kövér” gyerek egy intézetben a hegyekben. A távollevő Dr. Bärfuss pontos szabályokat állított fel a „kúrát” illetően, amelyek segítségével a kicsik lefogyhatnak és talán ismét igazi emberekké válhatnak. Mindannyian az orvos érkezésében bíznak, aki tanúsítja majd a kúra sikerességét és ezáltal végre lehetővé teszi hazautazásukat.
A Seymour szereplőit a rettenetes hiány köti össze, ami lelkükbe fészkelte magát, és amire félelemmel, szorongással tudnak csak reagálni. Olyan helyen és helyzetben vannak, amit nem ők választottak, ahova a fölöttük hatalommal bíró erők rendelték őket. Ők a nem megfelelőknek ítéltek, akik abban reménykednek, hogy másokká válva, végre elfogadást nyernek. Az ideált megtestesítő és a megoldást kezében tartó guru nincs jelen, miközben folyamatosan várják érkezését. Kívülről világos, csak éppen ők nem tudják megfogalmazni, hogy mi is az, ami voltaképpen hiányzik, így hát leggyakrabban olyan vágyakba kapaszkodnak, melyek nem is az övék, nem belőlük származnak. Vagy egymásba. Lázadás pedig nincs. Csoda hát hogy nem tudják ezeket valóra váltani?
Bodolai Balázs

Az Erdélyi okmánytár V. kötetének bemutatása, középkortörténeti előadással egybekötve
2022-05-31 18:00 - 19:30 (Europe/Bucharest) | EME székház, Jókai u. 2-4, Kolozsvár, Kolozs, 400009, Románia
Az Erdélyi okmánytár az Erdély középkori történetére vonatkozó okleveles forrásokat teszi közzé. A sorozatot néhai Jakó Zsigmond kéziratának felhasználásával jelenleg Hegyi Géza és W. Kovács András, az EME Jakó Zsigmond Kutatóintézetének (JZSKI) munkatársai szerkesztik. Legújabb, az 1373-1389 közti időszakra vonatkozó, V. kötete tavaly ősszel jelent meg.
Ennek bemutatására kerül sor 2022. május 31-én, 18 órától az EME székházában (Jókai/Napoca u. 2.), az egyesület I. (Bölcsászet-, Nyelv- és Történettudományi) Szakosztálya, valamint a JZSKI szervezésében. A kötetet dr. Lupescu Mária-Magdolna docens, a Babeș-Bolyai Tudományegyetem Magyar Történeti Intézetének munkatársa ismerteti. Ezt követően Hegyi Géza tart előadást I. (Nagy) Lajos magyar király (1342-1382) erdélyi útjairól, keleti hadjáratairól.
A kötet a helyszínen megvásárolható (a mellékletében található politika- és hadtörténeti tematikájú térképek külön is beszerezhetőek).

Kolozsvári Majális 2022.
2022-06-01 | Colina park, https://g.co/kgs/nkHqVhq
Idén két év kihagyás után visszatér a kolozsváriak körében már hagyománnyá vált majális, ami új programkínálattal csábítja a család minden tagját. A Kolozsvári Majális a fiatalok, a középkorosztály és az idősek találkozóhelye lesz, ahol a meglepetéseknek, a korosztályspecifikus programoknak és a fellépő együtteseknek hála a legkisebbektől a legidősebbekig mindenki jól érezheti majd magát.
A szervezők június 1-én, a monostori Colina parkban várnak mindenkit.
Az esemény ingyenes és mindenkinek IS szól!

Gyermeknap a Szent Mihály Plébánián
2022-06-01 10:00 - 15:00 (Europe/Bucharest) | Szent Mihály Plébánia, Főtér 16., Kolozsvár, Kolozs, 400098, Románia
Bizony, az Úr ajándéka a gyermek (Zsolt 127,3)
Június elsején, szerdán gyermeknapi sokadalomra (3-12 év közötti korosztály) hívunk Plébániánkra, melyhez szükséges az előzetes bejelentkezés online kérdőív révén: https://bit.ly/3wsnTH5

E-MIL 20
2022-06-02 18:00 - 2022-06-03 21:00 (Europe/Bucharest) | Bulgakov Café, Str. Inocențiu Micu Klein 15., Kolozsvár, Kolozs, 400347, Románia
Az idén húsz éves E-MIL ünnepi rendezvénysorozatán anekdoták, versek, prózák, társalkodások és plakáttárlatok, ünnepi beszédek és díjátadók egyaránt helyet kapnak.
Szeretettel várunk minden irodalomkedvelőt!
További részletek: https://fb.me/e/3lXihQfVC

EszterLánc. Cérna volna, papír volna, mégis kifordulna – Tibád Eszter textilművész önálló kiállítása
2022-06-06 18:00 - 20:00 (Europe/Bucharest) | Kányafő Galéria, Dónát út 142., Kolozsvár, Kolozs, 400293, Románia
Az EszterLánc Tibád Eszter első önálló kiállítása a Törökvágási Református Templom Kányafő Galériájában lesz megtekinthető. Eredetileg az eszterláncnak nincs köze az Eszter névhez, de a kiállításon mégis lesz. “Esztermesék” bontakoznak ki papíron és vásznon, a textiltervezés és a grafika mezsgyéjén.
„…cérna volna, papír volna, mégis kifordulna…”

11. Kolozsvári Ünnepi Könyvhét
2022-06-09 - 2022-06-12 | Bánffy-palota, Főtér 30, Kolozsvár, Kolozs, 400000, Románia
A kortárs magyar irodalom ünnepe újra Kolozsváron!
Az Iskola Alapítvány és a Romániai Magyar Demokrata Szövetség (RMDSZ), az Erdélyi Magyar Írók Ligája (E-MIL) és a Romániai Magyar Könyves
Céh közös szervezésében idén június 9-12 között érkezik a 11. Kolozsvári Ünnepi Könyvhét!
A Kárpát-medence magyar irodalmát meghatározó írók, költők és művek, könyvbemutatók, beszélgetések várnak minden érdeklődőt a Bánffy-palota udvarán, a Vallásszabadság Házában és a Bulgakov Irodalmi Kávéházban!
Idén többek között vendégünk lesz: Bodor Ádám, Bartis Attila, Egyed Emese, és a frissen Kossuth-díjal kitüntetett Király László is.
A könyvvásár, és író-olvasó találkozók mellett Tamási Áron születésének 125. évfordulójáról is megemlékezünk, valamint sor kerül az Erdélyi Magyar Kortárs Kultúráért Díjak átadására is.

65 éves a Napsugár. Kerekasztal-beszélgetés
2022-06-10 12:00 - 13:00 (Europe/Bucharest) | Bánffy-palota, Főtér 30, Kolozsvár, Kolozs, 400000, Románia
65 évvel ezelőtt, 1957 januárjában jelent meg a Napsugár gyermeklap első száma. A kerek évforduló alkalmából lapunk főszerkesztői, munkatársai beszélgetnek a lapról, a köré szerveződő alkotói és olvasói közösségről.

Évadzáró Kórushangverseny
2022-06-10 19:00 - 20:00 (Europe/Bucharest) | Farkas utcai református templom, M. Kogălniceanu utca 21., Kolozsvár, Kolozs, 400394, Románia
Két nehéz év után ismét évadzáró koncertre készülünk!
Szeretettel meghívunk mindenkit a szép Farkas utcai református templomba, június 10-én, pénteken 19 órától! A belépés természetesen ingyenes, a gyerekek és karvezetők nagy tapsot érdemelnek kitartó munkájukért!

Rómeó és Júlia
2022-06-10 19:00 - 22:00 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Közhelyek nélkül nagyon nehéz a szerelemről beszélni és a Rómeó és Júliáról talán semmi meglepőt nem lehet mondani. Nincs is mit szépíteni rajta. Lehet varázslatosan újra felfesteni vagy rángatni a földön, talán a legfontosabb, hogy valamiféle személyes szemszöget találjunk. Féltékenykedve hallgattam azokat a színházcsinálókat, akik legendaként meséltek arról a korszakról, mikor egy előadás erejét az adta, hogy valami ellen együtt harcoltak. Természetesen, ha akarjuk ma is adott minden ehhez, hol így, hol úgy. Mégis mi ellen kell ma harcolnia Shakespearnek? Előadásunk nem tiszteli a darabot, sem a kort, amelyben élünk, sőt, igyekszik saját magát sem tisztelni. Nem Rómeó és Júlia, nem előadás, reméljük, nem is lehet majd annak tekinteni.

Suttogások és sikolyok
2022-06-11 20:00 - 22:00 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Szeretek lehetetlen fogadásokat kötni önmagammal. Színpadra vinni a Suttogások és sikolyokat, a mozi történetének egyik legmegrázóbb kultuszfilmjét – íme egy kockázat, melyet felvállalok, anélkül, hogy tudnám, hova vezet, anélkül, hogy tudnám, lehetséges-e a színházban újraalkotni a film által nyújtott utánozhatatlan élményt. Bergman azt mondja:
„Filmrendezőnek lenni néha különös boldogság. Soha el nem próbált arckifejezés születik egy pillanatban, és a felvevőgép rögzíti ezt a kifejezést. Ma pontosan ez történt. A kamera rögzítette ezt a pillanatot. A fájdalom néhány másodpercre megjelent, és a filmszalag elfogta a pillanatot. Ilyenkor úgy érzem, hogy nem volt hiábavaló a munkám. Talán ezekért a röpke pillanatokért élek. Akár a gyöngyhalász.”
Vajon sikerül-e újraalkotnunk a színházban is az igazságnak ezeket a rövid pillanatait?
Bergman a forgatások előtt próbált a színésznőivel. Megpróbáljuk feltárni, hogyan kezdődött ez a projekt. Megpróbáljuk elképzelni, hogy hogyan válik a színpadi fikció valósággá, megfejteni az egyik legnagyobb rendező és négy kiváló színésznő alkotásának titkát.
A történet magvát négy nő alkotja: Agnes, a haldokló, nővérei, Karin és Maria, akik eljötek, hogy mellette legyenek, és Anna, a szolgáló. A címben szereplő suttogások és sikolyok a négy nő suttogásai és sikolyai.

Hegedűs a háztetőn
2022-06-12 19:00 - 21:40 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
A Broadway-en 1964-ben bemutatott, nagysikerű Hegedűs a háztetőn története egy kis ukrán faluban, Anatevkában játszódik az 1900-as évek elején. Anatevka közössége hagyománytisztelő, összetartó kis közösség, ahol mindenkinek megvan a megszokott és elfogadott szerepe a rabbitól a házasságközvetítőn át Tevjéig, a tejesemberig, aki feleségével Goldével és öt lányával él és próbál túlélni.
A mindennapi megélhetésért folytatott harc és az eladósorban levő lányok jövője nem kis fejtörést okoznak Tevjének, ő azonban rendíthetetlen hittel ragaszkodik vallásához és a hagyományokhoz, a változások kora azonban gyökeret ver az ő házában is, és akár akarja, akár nem, ez felforgatja családja megszokott életét. Tevje változni és változtatni kényszerül, ám a problémák nem csitulnak, a békés kis falu életét ellenségeskedés és zavargások háborítják. A zsidó közösséget a megsemmisülés fenyegeti, kiűzetnek a faluból, ám az újrakezdés reménye tovább élteti a hitet.
Nagysikerű, humoros musical egy zsidó család külső kényszerek és belső vágyak által irányított életéről egy viharos történelmi időben, de leginkább a változó világokról és a mindenkori értékrendről, arról, hogy mit jelent emberség, család, hit, közösség és összetartás.
Fordította: G. Dénes György Kossuth-díjas, Reményi Gyenes István

Különös dolgok kertje
2022-06-14 17:00 (Europe/Bucharest) | Ars Sacra Claudiopolitana Egyházművészeti Kiállítás, Szentegyház utca 4., Kolozsvár, Kolozs, 400394, Románia
Mira Marincaș fotó és vegyes technika kiállítása.
A kiállítást megnyitja Zakariás Ágota művészettörténész.
Pillanatok gyűjtése – interiorizáció, integrálás az énbe…
Mások líraiságát, a gonosz sóhajtásának melankóliáját, a változáson átívelő, kamerával való átélését szívjuk magunkba.

„van valahol egy folyó, amelynek a vize már nem öntöz
egy deszka a kerítésnek támasztva, amit mindig át kell lépnem
egy ösvény, amely egyik évről a másikra mélyen a földbe fut (…)
van néhány ember, aki átment rajtam és megmaradt
és számtalan felhő, melyek ereszeiből az álom fénye kúszik ki
álmatlan éjszakáimban az esőben a sivatagokon keresztül
amelyben mindezek mostantól fogva lakoznak bennem
anélkül, hogy hozzám érnének”
Dinu Flămând, „Kertek” című kötete

Hamlet
2022-06-17 19:00 - 21:30 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Hamletet egyszerre támadja meg a kora modernitás nagy projektuma, azaz a személyesen megélt és közvetlen hit lehetősége, valamint a királyi hatalom isteni eredetébe vetett súlyos kétely. Claudiust olyan erős és közvetlen szavakkal írja le mint a királyság gyakorlásához méltatlan embert, hogy az öreg Hamlet erőszakos halála az Isten-halállal és a megújító feltámadás lehetetlenségével válik azonossá: „S egy oly király, kihez e mostani: / Hyperion mellett szatir…”
Visky András

Oidipusz
2022-06-18 19:00 - 21:30 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
„Bizonyos szempontból folyton visszafele haladunk Oidipusszal, hogy megtudjuk az igazságot, hogy megtudjuk, ki ő. Eleinte arrogánsan azt hiszi, hogy ő mindent tud, és hogy ő szolgáltat majd megoldást a népnek a múlttal és a jövővel kapcsolatban, és a végén aztán rájön, hogy semmit sem tud. Minden csak illúzió és hazugság volt, és ez valahogy mindannyiunkban felveti a kérdést, hogy kik is vagyunk, mi az identitásunk, mire születtünk, merre is tartunk. Ezek olyan kérdések, amiket, ahogy Oidipusz is, mindannyian feltehetünk magunknak… ”
Andrei Șerban
Forrás: www.huntheater.ro

Hegedűs a háztetőn
2022-06-19 19:00 - 21:40 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
A Broadway-en 1964-ben bemutatott, nagysikerű Hegedűs a háztetőn története egy kis ukrán faluban, Anatevkában játszódik az 1900-as évek elején. Anatevka közössége hagyománytisztelő, összetartó kis közösség, ahol mindenkinek megvan a megszokott és elfogadott szerepe a rabbitól a házasságközvetítőn át Tevjéig, a tejesemberig, aki feleségével Goldével és öt lányával él és próbál túlélni.
A mindennapi megélhetésért folytatott harc és az eladósorban levő lányok jövője nem kis fejtörést okoznak Tevjének, ő azonban rendíthetetlen hittel ragaszkodik vallásához és a hagyományokhoz, a változások kora azonban gyökeret ver az ő házában is, és akár akarja, akár nem, ez felforgatja családja megszokott életét. Tevje változni és változtatni kényszerül, ám a problémák nem csitulnak, a békés kis falu életét ellenségeskedés és zavargások háborítják. A zsidó közösséget a megsemmisülés fenyegeti, kiűzetnek a faluból, ám az újrakezdés reménye tovább élteti a hitet.
Nagysikerű, humoros musical egy zsidó család külső kényszerek és belső vágyak által irányított életéről egy viharos történelmi időben, de leginkább a változó világokról és a mindenkori értékrendről, arról, hogy mit jelent emberség, család, hit, közösség és összetartás.

Kraft Péter: Sikeres szállodafejlesztés Erdélyben: a Marosvásárhelyi Hilton szálloda története
2022-06-21 10:00 - 12:00 (Europe/Bucharest) | EME székház, Jókai u. 2-4, Kolozsvár, Kolozs, 400009, Románia
Az Erdélyi Múzeum-Egyesület (EME) és Magyarország Főkonzulátusa meghívására Dr. Kraft Péter vezérigazgató (KRAFT & Associates – Turisztikai Fejlesztők) tart előadást Sikeres szállodafejlesztés Erdélyben: a Marosvásárhelyi Hilton szálloda története címmel 2022. június 21-én 10 órakor az EME székházában. A rendezvénysorozat célja a turizmus hatékony újraindulása, melynek érdekében keretet ad a szálloda- és vendéglátóipart érintő kérdéseknek.

Maurice Ravel: A pásztoróra | A gyermek és a varázslat
2022-06-23 19:00 - 21:00 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Nyilvános Főpróba
Vezényel: Selmeczi György

Rendező: Tompa Gábor
Közreműködik a Kolozsvári Magyar Opera ének- és zenekara . Fellép Kolozsvár Magyar Gyermekkórusa.

További részletek:
https://fb.me/e/1A4uos7yL

Dolha Éva festészeti kiállítása
2022-06-29 18:30 - 19:30 (Europe/Bucharest) | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
DOLHA ÉVA festőművész Színes Horizontok című kiállításának megnyitójára kerül sor 2022. június 29-én, szerdán, 18.30 órakor a Györkös Mányi Albert Emlékházban (Kolozsvár, Republicii/Majális u. 5.).
Az alkotásokat dr. Dorel Găină fotóművész, egyetemi oktató méltatja.
Szeretettel várunk mindenkit!

First Cut 5.
2022-07-01 16:00 - 20:00 (Europe/Bucharest) | Sapientia EMTE, Kolozsvár, Tordai út 4. sz., Kolozsvár, Kolozs, 400394, Románia
5. kiadásához érkezett a First Cut.

2017-ben azzal a céllal indítottuk az eseményt, hogy a Sapientia EMTE Kolozsvári Karának Filmművészet, fotóművészet, média szakos (BA), illetve Filmtudomány (MA) szakos hallgatóinak munkái a nagyközönség előtt is bemutatkozhassanak.
Az érdeklődők az idei filmtermés legjobbjai közül válogathatnak, illetve az idén is készülünk jó néhány fotó- és videóinstallációval.

Az idén egy új programpontra is sor kerül: egy Q&A beszélgetés keretében vendégünk lesz szakunk volt hallgatója, Keresztes Péter, akinek a A háborúban nincs jó búcsú című tévériportját Prix CIRCOM díjjal tüntette ki a az európai regionális közszolgálati televízióállomások szakmai szövetsége (http://film.sapientia.ro/…/nemzetkozi-elismeresben…).

PROMÉTHEUSZ’22 • Bemutató
2022-07-01 20:00 - 21:40 (Europe/Bucharest) | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
KALI Ágnes és TOMPA Gábor adaptációja Aiszkhülosz 𝘓𝘦𝘭𝘢́𝘯𝘤𝘰𝘭𝘵 𝘗𝘳𝘰𝘮𝘦́𝘵𝘩𝘦𝘶𝘴𝘻 című tragédiája nyomán
A Kolozsvári Állami Magyar Színház, az SNT Drama Ljubljana és a Konstancai Állami Színház közös produkciója
A 𝗣𝗿𝗼𝗺𝗲́𝘁𝗵𝗲𝘂𝘀𝘇‘𝟮𝟮 egy elmélkedés az értelmiségi helyzetéről a 21. században. A digitalizált és erőteljes manipulációs hatásnak kitett sajtóhálózatban és közösségi médiában az igazság túlontúl relativizálódott, és a tényellenőrzésre is hamar rásütik az álhír bélyegét. Egy szélsőségesen ideologizált és megosztott világban, ahol a párbeszéd már-már lehetetlenné vált, a viták extrém érzelmi megnyilvánulásokká silányulnak, a gyakran szélsőséges politikai eszméket valló kormányok szította gyűlöletbeszéd pedig a mindennapok részévé vált. Ilyen körülmények között az értelmiségiek – tudósok, orvosok, művészek – szerepe nehezebbé, ám egyszersmind felelősségteljesebbé is válik; az ő osztályrészük a világ objektív szemlélete és a megszerzett tudás megosztása az emberekkel, akár az üldöztetés árán is, amint az Prométheusszal is történt a mitológiai időkben.
Az előadás ironikus és józan megközelítésből próbálja vizsgálni Prométheusz kortárs világunkban oly aktuálisnak ható mítoszát.

Magyar középkorászok konferenciája az EMÉ-nél
2022-07-05 09:00 - 19:00 (Europe/Bucharest) | EME székház, Jókai u. 2-4, Kolozsvár, Kolozs, 400009, Románia
2022. július 5-én, 9 órai kezdettel, középkorász konferenciára kerül sor Kolozsvárott, az Erdélyi Múzeum Egyesület (EME) központi épületének előadótermében. A rendezvényen a korszak nyolc magyarországi és négy erdélyi kutatója ad elő saját aktuális érdeklődési területéhez kapcsolódó témából, ezáltal is reprezentatív képet nyújtva a magyar medievisztika középgenerációjának időszerű kutatási irányvonalairól.
Az esemény szervezői: az EME Jakó Zsigmond Kutatóintézete (JZSKI), továbbá a Nemzeti Kutatási, Fejlesztési és Innovációs Hivatal (NKFI) K 134690. sz. pályázata által támogatott, A magyar királyi udvar személyi összetétele a Mátyás- és a Jagelló-korban (1458–1526). Életrajzi lexikon nevű kutatócsoport (befogadó intézménye: az Eötvös Loránd Kutatóhálózat [ELKH] keretein belül működő Bölcsészettudományi Kutatóközpont Történettudományi Intézete [BTK TTI]), valamint a szintén az ELKH ernyője alá tartozó Magyar Nemzeti Levéltár-Szegedi Tudományegyetem Magyar Medievisztikai Kutatócsoport (MNL-SZTE MMKCS).

KlausenMusik #11 - Musicus Helveticus
2022-08-05 19:00 - 20:30 (Europe/Bucharest) | Piarista templom, Universității utca 5. szám, Kolozsvár, Kolozs, 400091, Románia
Musicus Helveticus címmel koncerteznek a KlausenMusik keretében erdélyi és svájci muzsikusok, akiket a régizene iránti hűség és tehetség kovácsol össze.
